યેદિયૂરપ્પા આજે જ મુખ્યમંત્રી પદની શપથ લેવા તૈયાર, રાજ્યપાલને મળશે - Gujarat ExclusiveGujarat Exclusive
Gujarat Exclusive > રાજનીતિ > યેદિયૂરપ્પા આજે જ મુખ્યમંત્રી પદની શપથ લેવા તૈયાર, રાજ્યપાલને મળશે
કર્ણાટકમાં એચડી કુમારસ્વામીની સરકાર પડી ભાગ્યા બાદ હવે નવી સરકારના ગઠન માટે તડામાર તૈયારીઓ થઈ રહી છે. ભારતીય જનતા પાર્ટી (BJP)ના બીએસ યેદિયૂરપ્પા આજે રાજ્યપાલ વજૂભાઈ વાળા સાથે મુલાકાત કરીને સરકાર બનાવવાનો દાવો રજૂ કરી શકે છે. બીએસ યેદિયૂરપ્પાનું કહેવું છે કે, તેઓ રાજ્યપાલ સાથે મુલાકાત કરીને આજે જ શપથ અપાવવા માટે આગ્રહ કરશે. જાણવા મળી રહ્યું છે કે, યેદિયૂરપ્પા આજે બપોરે 12:30 કલાકે મુખ્યમંત્રી પદના શપથ લઈ શકે છે.
અગાઉ કહેવામાં આવતું હતું કે, ભાજપ બળવાખોર ધારાસભ્યોને લઈને સ્પીકર રમેશ કુમારના નિર્ણયની રાહ જોવા માંગે છે, પરંતુ હવે અચાનક શુક્રવારે સવારે સરકાર બનાવવાની તૈયારીઓ શરૂ કરી દેવામાં આવી છે.